
      ประกาศ องค์การบริหารส่วนตำบลท่าดี
 เรื่อง  การยื่นแบบการชำระเงินค่าภาษีโรงเรือนและที่ดิน ภาษีป้าย และภาษีบำรุงท้องที่
 



     ประจำปี  พ.ศ. 2559
....................................................


ด้วย องค์การบริหารส่วนตำบล มีหน้าที่ในการจัดเก็บภาษีตามพระราชบัญญัติมาตรา ๗๔แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ตามมาตรา 19 แห่งพระราชบัญญัติภาษีโรงเรือนและที่ดิน พ.ศ. 2475 แก้ไขเพิ่มเติมถึง    มาตรา 12  แห่งพระราชบัญญัติภาษีป้าย  พ.ศ. 2510 และมาตรา 35 แห่งพระราชบัญญัติภาษีบำรุงท้องที่ พ.ศ. 2520   จึงขอให้เจ้าของทรัพย์สินหรือผู้ครอบครอง  ยื่นแบบและชำระภาษี  ดังต่อไปนี้

ภาษีโรงเรือนและที่ดิน
เจ้าของทรัพย์สินยื่นแบบแสดงรายการเพื่อชำระภาษีโรงเรือนและที่ดิน  ให้ไปรับแบบแจ้งรายการเพื่อชำระภาษีโรงเรือนและที่ดิน (ภ.ร.ด. 2)  และกรอกรายการทรัพย์สิน ได้ตั้งแต่วันที่  1 มกราคม 2559 ถึงวันที่  28 กุมภาพันธ์ 2559


ภาษีป้าย


เจ้าของป้ายหรือผู้ครอบครองป้าย ซึ่งมีหน้าที่จะต้องชำระภาษีป้ายให้ไปรับแบบพิมพ์แสดงภาษีป้าย (ภ.ป 1) และกรอกรายละเอียดลงในแบบพิมพ์ ได้ตั้งแต่วันที่ 1 มกราคม 2559 ถึงวันที่ 31 มีนาคม 2559


ภาษีบำรุงท้องที่


เจ้าของที่ดินซึ่งมีกรรมสิทธิ์ในที่ดินที่ตั้งอยู่ในเขตองค์การบริหารส่วนตำบลท่าดี ให้มาชำระได้ตั้งแต่วันที่ 1 มกราคม 2559 ถึงวันที่ 30 เมษายน 2559
ในการดำเนินการติดต่อยื่นแบบเพื่อชำระภาษี  ตามกำหนดเวลาได้ที่งานจัดเก็บรายได้  กองคลัง ที่ทำการองค์การบริหารส่วนตำบลท่าดี หมู่ที่ 5  ตำบลท่าดี อำเภอลานสกา จังหวัดนครศรีธรรมราช



ประกาศ  ณ  วันที่   17  เดือน พฤศจิกายน  พ.ศ.  2558
(นายปรารถนา  พจน์จำเนียร)
นายกองค์การบริหารส่วนตำบลท่าดี
 “ยึดมั่นธรรมาภิบาล  บริการเพื่อประชาชน”

